Gernikako bonbardaketako txanpon urtuak

Gernikako bonbardaketako txanpon urtuak Dionisio Aranaren Catarro jatetxean Gernikako bonbardaketan urtu ziren txanponen multzoa da, gaur egun Gernikako Bakearen Museoan ikus daitezkeenak. Txanponek jasandako kalteek erakusten dute bonbardaketan suak hartutako tenperatura, eta hiriaren suntsiketaren lekuko dira.

 Jabeak 
Fernanda Arrien Baraiazarra Errigoitin jaio zen, 1896anArtikulua osatzeko Museoak emandako fitxa erabili da. Erreferentzia nagusia testu hori da, beraz.. Dionisio Arana Gandariasekin ezkondu zen 1922ko uztailaren 27an. Ezkondu ondoren, “Restaurant de Dionisio Arana” jatetxea zuten, baina herriko guztiek "Catarroren etxea" izenez ezagutu zuten, Dionisioren aitaren ahotsaren ondorioz zuten ezizena, ematen zuelako beti hotzeria zuela. Familia gaur egun BBVA dagoen lekuan jaio zen, Urtarrilaren Zortzi kalean, bere garaian Banco de Vizcaya zena. Orubea eta beheko lonja bankuarenak ziren, eta familia goiko bi solairuen jabea zen. Bonbardaketaren egunean dena galdu zuten, etxea suntsitu baitzen.

Gerraren ostean herrira itzuli ziren, eta Víctor Arana Belausteguiren etxea alokatu zuten. Bertan ireki zuten "Catarro" jatetxe berria, 1977an itxi zena. Txanponak jaso eta gorde ostean, 2023an familiak Gernikako Bakearen Museoari eman zizkion.

 Bonbardaketa 

Gernikako bonbardaketa 1937ko apirilaren 26an Gerra Zibilean Gernika hiriak pairatutako hegazkin-erasoa izan zen. Erasoak zibilak sarraskitu zituen, eta hiria suntsitu: eraikinen % 10 baizik ez zen zutik geratu. Luftwaffe naziaren Kondor Legioa eta italiar faxisten Aviazione Legionariako hegazkinak izan ziren erasotzaileak. Operation Rügen (euskaraz: "Rügen operazioa") izenekoan, hildakoak, azken ikerketen arabera, 2.000tik gora izan ziren.

Mendebaldeko herrialdeen begietara, Gernikakoa Luftwaffek egin zezakeen terrore bonbardaketaren adibidea izan zen, eta halako ekintzak egiteko prestatuta zegoelako froga zen.answers.com: bombing of Guernica Bonbardaketa Pablo Picassoren gerraren aurkako margolan famatuaren gaia izan zen.

 Lekukotza 
Fernandak txanpon urtuak nola hartu zituenaren lekukotza bere biloba Ander de la Fuentek eman zuen, idatzitako liburuan. Bakearen Museoan irakur daitekeen zatiak horrela dio:

 Iruditegia 

 Erreferentziak 

 Kanpo estekak 

Kategoria:Gernikako bonbardaketa